
R E F E R A T   D E   A P R O B A R E 
privind  aprobarea  Planului de măsuri pentru reducerea graduală a sumelor necesare acoperirii diferenței dintre prețul de producere, transport, distribuție 
și furnizare a energiei termice livrate populației și prețul local al energiei 
 termice facturate populației municipiului Brad



Prin adresa nr. 120.041/2023 Ministerul Dezvoltării, Lucrărilor Publice și Administrației a adus la cunoștință aprobarea prin Ordinul ministrului dezvoltării, lucrărilor publice și administrației nr. 1394/2023 a modificării Schemei de ajutor de stat acordat în perioada 2014 - 30 iunie 2028 operatorilor economici care prestează serviciul de interes economic general de producere, transport, distribuție și furnizare  a energiei termice în sistem centralizat către populație. 
Schema de ajutor de stat, cuprinde condiţiile de acordare a ajutoarelor de stat, pentru acoperirea, în perioada 2014 - 30 iunie 2028, a costurilor înregistrate de către operatorii economici ca urmare a prestării serviciului public de alimentare cu energie termică în sistem centralizat, conform Ordonanţei Guvernului nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, aprobată cu modificări şi completări prin Legea nr. 483/2006, cu modificările şi completările ulterioare.
Prin ajutorul de stat acordat se vor finanţa numai costurile operatorilor economici cauzate de prestarea serviciilor de interes economic general înregistrate în perioada 2014 - 30 iunie 2028.
[bookmark: _Hlk150247243]Conform prevederilor art. 27^1 din Ordinul nr. 1394/2023, până la data de 31 decembrie 2023, pentru măsurile de ajutor de stat prevăzute,  se aprobă, prin hotărâre a consiliului local, Planul de măsuri pentru reducerea graduală a sumelor necesare acoperirii diferenţei dintre preţul de producere, transport, distribuţie şi furnizare a energiei termice livrate populaţiei şi preţul local al energiei termice facturate populaţiei municipiului Brad.
Planul de măsuri va cuprinde acţiuni concrete în domeniul investiţional, de eficientizare a activităţilor de producere, transport, distribuţie şi furnizare a energiei termice, de reducere a pierderilor tehnologice și respectiv măsuri privind asigurarea accesului unei largi categorii de populaţie la resursele energetice pentru satisfacerea nevoilor esenţiale ale gospodăriei, pentru încălzirea locuinţelor, în scopul prevenirii şi combaterii sărăciei energetice.
	În contextul celor de mai sus am inițiat prezentul proiect de hotărâre prin care am propus aprobarea Planului de măsuri pentru reducerea graduală a sumelor necesare acoperirii diferenței dintre prețul de producere, transport, distribuție și furnizare a energiei termice livrate populației și prețul local al energiei  termice facturate populației și îl supun spre dezbatere și aprobare plenului Consiliului Local al Municipiului Brad în forma prezentată.
   	Invoc în susţinerea propunerii mele prevederile Ordinului nr. 1394/2023 pentru modificarea şi completarea Ordinului viceprim-ministrului, ministrul dezvoltării regionale şi administraţiei publice, şi al ministrului delegat pentru buget nr. 1.121/1.075/2014 privind aprobarea Schemei de ajutor de stat acordat în perioada 2014-30 iunie 2023 operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie, ale Ordonanței nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale  Legii nr. 325/2006 a serviciului public de alimentare cu energie termică, republicată cu modificările și completările ulterioare, ale  art. 129 alin. (2) lit. a) și lit. d), alin. (3) lit. d) și alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată.

